Държавен вестник, бр. 81, 2022 г., стр. 11

БРОЙ  81	
Д Ъ Р Ж А В Е Н  В Е С Т Н И К 	
СТР.  11  
22. извършва проверки за спазване на вът­
решните правила, указания и процедури за 
осъществяване на контролната и администра-
тивнонаказателната дейност и политики по 
превенция и противодействие на корупцията от 
служителите с контролни правомощия, както 
и при осъществяване на административното 
обслужване;
23. разглежда в съответствие с разпоредбите 
на глава осма от Административнопроцесу-
алния кодекс постъпили в агенцията сигнали 
за злоупотреби с власт и корупция или за 
други незаконосъобразни или нецелесъобраз-
ни действия или бездействия на длъжностни 
лица в агенцията, с които се засягат държавни 
или обществени интереси, права или законни 
интереси на други лица.
Чл. 19. Дирекция „Трудова мобилност“:
1. разработва методически указания, про-
цедури и правила и осъществява методическо 
ръководство на териториалните поделения 
при упражнявания от тях контрол по спаз-
ване на законодателството, регламентиращо 
насърчаване на заетостта, трудовата миграция 
и трудовата мобилност и командироването 
на работници и служители в рамките на 
предоставяне на услуги на територията на 
други държави, и по други нормативни актове, 
контролът на които е възложен на агенцията;
2. осъществява специализиран контрол на 
територията на цялата страна на лица, из-
вършващи посредническа дейност или услуги 
и на предприятия, които осигуряват времен-
на работа и по законосъобразното наемане/
приемане на работа на граждани на Европей-
ския съюз и на граждани на трети държави, 
включително незаконно пребиваващи, наети 
на територията на Република България, както 
и по други нормативни актове, контролът на 
които е възложен на агенцията;
3. участва със свои представители в меж-
дуведомствени работни групи при подготовка 
на проекти на нормативни актове в областта 
на насърчаване на заетостта, трудовата миг-
рация и трудовата мобилност и на другите 
нормативни актове в областта на заетостта и 
на законодателството във връзка с командиро-
ването на работници и служители в рамките 
на предоставяне на услуги на територията на 
други държави;
4. дава становища при изменение и допъл-
нение на закони и подзаконови нормативни 
актове, свързани с контрола по насърчаване 
на заетостта, трудовата миграция и трудовата 
мобилност, и другите нормативни актове в 
областта на заетостта и на законодателството 
във връзка с командироването на работници 
и служители в рамките на предоставяне на 
услуги на територията на други държави и 
по други нормативни актове;
5. ежегодно изготвя аналитичен доклад за 
дейността си, въз основа на който предоставя 
предложения за програми и мерки в областта 
на контрола по насърчаване на заетостта, 
трудовата миграция и трудовата мобилност 
и на командироването на работници и слу-
жители в рамките на предоставяне на услуги 
на територията на други държави, които да 
бъдат включени в годишния и в дългосрочните 
планове на агенцията; участва в изготвяне-
то на годишния план и годишния доклад за 
дейността на агенцията;
6. проучва, обобщава и докладва пред 
заместник изпълнителния директор устано-
вените пропуски, непълноти или проблеми, 
констатирани при осъществения от дирекцията 
и от териториалните поделения контрол на 
законодателството, регламентиращо насър-
чаването на заетостта, трудовата миграция и 
трудовата мобилност, и на законодателството 
във връзка с командироването на работници 
и служители в рамките на предоставяне на 
услуги на територията на други държави и 
дава предложения за преодоляването им;
7. събира, обобщава и предоставя инфор-
мация за прилагането в Република България 
на нормативните актове на Европейския съюз 
в областта на свободното движение на хора, 
незаконно пребиваващи лица, както и относно 
командироването на работници в рамките 
на предоставяне на услуги и осъществяване 
на контрол на предприятия, осигуряващи 
временна работа;
8. осъществява обмен на информация с 
компетентни органи от държавите членки, 
като изпълнява функциите на „Бюро за връз-
ка“ по чл. 4 от Директива 96/71/ЕО относно 
командироването;
9. участва активно в обмена на информация 
чрез Информационната система на вътрешния 
пазар (IMI) с компетентните органи на дру-
гите държави – членки на Европейския съюз, 
на държави – страни по Споразумението за 
Европейското икономическо пространство, 
или на Конфедерация Швейцария;
10. изготвя отговори, дава становища, све-
дения и консултации по постъпили сигнали, 
искания и запитвания във връзка с контрола 
и за най-ефективните методи за спазване на 
законодателството, регламентиращо насър-
чаване на заетостта, трудовата миграция и 
трудовата мобилност и командироването на 
работници и служители в рамките на пре-
доставяне на услуги на територията на други 
държави;
11. осъществява взаимодействието с други 
държавни органи и сътрудничеството със со-
циалните партньори по въпросите, свързани 
с контрола в областта на законодателството, 
регламентиращо насърчаване на заетостта, 
трудовата миграция и трудовата мобилност 
и командироването на работници и служите-
ли в рамките на предоставяне на услуги на 
територията на други държави;
12. организира и координира международ-
ната дейност на агенцията;
13. подготвя сключването на международни 
споразумения и спогодби, по които страна е